**КАДРОВСКОЈ КОМИСИЈИ**

**ФИЛОЗОФСКОГ ФАКУЛТЕТА**

**УНИВЕРЗИТЕТА У БЕОГРАДУ**

**ОБРАЗЛОЖЕЊЕ**

**предлога за избор др Борјанке Батинић**

**у звање редовног професора**

Борјанка Батинић, доктор медицинских наука, ванредни професор, специјалиста психијатрије, примаријус, запослена на Клиници за психијатрију Универзитетског Клиничког центра Србије, изабрана је у звање ванредног професора на Одељењу за психологију Филозофског факултета Универзитета у Београду 09.06. 2015. године и 19.05. 2020. за ужу научну област Oпшта психологија са нагласком на клиничку психологију, са 50% od punog радног времена, као наставник на предметима Општа психопатологија и Специјална психопатологија.

До сада је објавила укупно 101. библиографску јединицу, од којих је у 70 први аутор. Цитирана је у страним часописима 285 пута. Објавила je 3 монографијe. Од стицања звања ванредног професора 09. 06. 2015. г. приложила је објављених 25. библиографских јединицa од којих је у 18 први или једини аутор, којима је остварила укупан коефицијент компетентности од 53.5 бодова. Два чланка објављена су у целости у врхунским научним часописима (*Frontiers in Psychiatry; International Journal of Law and Psychiatry*). Учествовала је на 10 међународних скупова, од тога једном као пленарни предавач и два пута као предавач по позиву. Има поглавља у 3 монографије националног значаја. Члан је уређивачког одбора часописа од националног значаја за психијатрију, психологију и граничне дисциплине “*Енграми*”. Детаљнији преглед научне продукције др Борјанке Батинић указује да задовољава све критеријуме у области научно-истраживачког рада за избор у звање редовног професора у пољу друштвено-хуманистичких наука, као и Правила о ближим условима за избор наставника и сарадника Филозофског факултета Универзитета у Београду.

Значајно је истаћи, такође, да је др Борјанка Батинић члан Удружења психијатара Србије, Удружења психијатара Европе, Светске Федерације ѕа Биолошку Психијатрију, Европског удружења за Когнитивне и Бихевиоралне Терапије, Интернационалног удружења за Рационално Емотивну Бихевиоралну Терапију.

Стални је едукатор и супервизор у лиценцираном центру за Рационално Емотивну Когнитивно Бихевиоралну Терапију (РЕБТ) У Београду, као сертификовани психотерапеут и интернационални супервизор за РЕБТ (*Albert Ellis Institute certificate, New York*).

Од 2017г. стално је ангажовани сарадник за *Clinical Trials Network and Institute,* [*Massachusetts General Hospital* из Сједињених Америчких Држава.](https://www.massgeneral.org/)  Предавач је на изборном предмету Ментално здравље на Медицинском факултету Универзитета у Београду за студенте на српском и енглеском језику, као и специјалистичким и докторским студијама из психијатрије на истом факултету. Члан је комисије за полагање супспецијалистичког испита из психотерапије и комисије за полагање специјалистичког испита из Медицинске психологије као и Катедре за специјалистичку наставу из психијатрије, дечје и адолесцентне психијатрије и медицинске психологије на Мадицинском факултету Универзитета у Београду.

Од 2010. године ангажована је на пројекту Министарстава за науку Републике Србије: „Идентификација, мерење и развој когнитивних и емоционалних компетенција значајних за друштво оријентисано ка Европcким интеграцијамa” и даље на пројекту Филозофског факултета бр. 451-03-9/2021-14/ 200163. Од 2016.-2021. била је члан националног ескспертског тима на пројекту *IMPULSE, DIALOG- PROMOTION OF EFFICIENT COMMUNICATION BETWEEN PATIENTS AND CLINICALS*.

Добро познавање широког спектра психопатологије и највиши ниво квалификованости као психотерапеута чине је изузетно компетентном за обављање дужности предавача на предметима Општа психопатологија и Специјална психопатологија. Квалитет наставе обогатила је приказима клиничких случајева у којима студенти активно учествују, као и практичним радом студената у дијагностици поремећаја код психијатријских пацијената у току извођења вежби на Клиници за психијатрију Универзитетског Клиничког центра Србије.

О квалитету вођења наставе, активном укључивању студената, подстицању критичког мишљења и односу према студентима говори и висока просечна оцена 4.87 на евалуацијама квалитета извођења предавања и вежби за период од 2015. до 2019г, и 4.84 од 2020. до 2021г., као и велики број менторстава упркос ангажовању са 50% радног времена. Наиме, др Борјанка Батинић је ментор једног једног одбрањеног доктората и 12 одбрањених мастер радова, и члан комисије у 4 одбрањена доктората и 25 одбрањених мастер радова од првог избора у звање ванредног професора 2015г.

На основу претходно изложеног, предлажемо да се покрене поступак за избор др Борјанке Батинић у звање редовног професора.

Проф. др Татјана Вукосављевић Гвозден

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Горан Кнежевић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др сц. мед. Срђан Миловановић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У Београду,

30. 01. 2023.